Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: 
Paragraph Index: 121

6. Beta Blockers Carvedilol has been added.” „A tiltott teljesítményfokozó szerek* és módszerek használata elleni Egyezmény Bevezetõ Az Európa Tanács tagállamai, az Európai Kulturális Egyezmény tagállamai, valamint az ennek az Egyezménynek az egyéb aláíró államai, tekintetbe véve az Európa Tanács azon célját, hogy szorosabb egységbe fogja tagjait közös örökségükbõl fakadó eszméik és elveik megóvása és megvalósítása, továbbá gazdasági és társadalmi fejlõdésük elõmozdítása érdekében, tudatában annak, hogy a sport az egészség megóvásában, az erkölcsi és fizikai nevelésben és a nemzetek közötti megértés elõmozdításában fontos szerepet kell játszon, * Az Egyezmény hiteles szövege magyar fordításában az egyszerûség kedvéért a továbbiakban: „dopping”. aggódva a doppingszerek és -módszerek sportolók által a sport egész területén való növekvõ használata és ennek a résztvevõk egészségére és a sport jövõjére vonatkozó következményei miatt, tudatában annak, hogy ez a probléma kockára teszi az Olimpiai Kartában, az UNESCO sportra és testnevelésre vonatkozó Nemzetközi Kartájában, valamint az Európa Tanács Miniszterek Bizottsága (76) 41 számú, a „Sport Mindenkinek Európai Kartája” néven ismert határozatában foglalt etikai elveket és képzési értékeket, figyelembe véve a nemzetközi sportszervezetek által elfogadott dopping-ellenes szabályozásokat, politikákat és nyilatkozatokat, tudatában annak, hogy a közhatalmi szervek és az önkéntes sportszervezetek egymást kiegészítõ felelõsséget viselnek a sportbeli dopping leküzdésében, nevezetesen a sporteseményeknek a fair play jegyében történõ megfelelõ lebonyolítása biztosításában, valamint az azokon résztvevõk egészsége védelmében, felismerve, hogy e szerveknek és szervezeteknek minden megfelelõ szinten együtt kell mûködniük e célok érdekében, emlékeztetve a sportért felelõs európai miniszterek 1989-ben, Reykjavíkban tartott 6. konferenciáján a doppinggal kapcsolatban elfogadott határozatokra, különösen az 1. számú határozatra, emlékeztetve arra, hogy az Európa Tanács Miniszterek Bizottsága már elfogadta (67) 12 számú határozatát az atléták doppingjáról, az R (79) 8 számú ajánlását a sportbeli doppingról, az R (84) 19 számú ajánlását a „Sportbeli dopping elleni Európai Kartáról”, valamint az R (88) 12 számú ajánlását a versenyen kívüli, elõzetes figyelmeztetés nélküli dopping-ellenõrzés bevezetésérõl, emlékeztetve a testnevelésért és a sportért felelõs miniszterek és vezetõ tisztviselõk Moszkvában (1988) az UNESCO által szervezett 2. nemzetközi konferenciáján elfogadott, a doppinggal kapcsolatos 5. számú ajánlásra, eltökélve mindazonáltal arra, hogy folytatják és tovább erõsítik együttmûködésüket a sportbeli dopping csökkentése és majdani felszámolása céljából, alapul véve az ezekben az okmányokban foglalt etikai értékeket és gyakorlati intézkedéseket, a következõkben állapodtak meg:

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes